ກົມຈັດຕັ້ງ – ພະນັກງານ
ກົມຈັດຕັ້ງ-ພະນັກງານ ສະຖາບັນການເມືອງ ແລະ ການປົກຄອງແຫ່ງຊາດ ມີຂອບເຂດຄວາມຮັບຜິດຊອບ, ໜ້າທີ່, ພາລະ ບົດ ບາດຕົ້ນຕໍລະອຽດດັ່ງນີ້:
ວຽກງານໃນຄວາມຮັບຜິດຊອບ:
1) ວຽກງານກົງຈັກການຈັດຕັ້ງ ແລະ ບຸກຄະລະກອນຂອງສະຖາບັນການເມືອງ ແລະ ການປົກຄອງແຫ່ງຊາດ.
2) ຄຸ້ມຄອງແຜນການກຳນົດກໍ່ສ້າງພະນັກງານ, ບຳລຸງຍົກລະດັບພະນັກງານພາຍໃນ ສມປຊ.
3) ວຽກງານນະໂຍບາຍຕໍ່ພະນັກງານ, ນັກສຶກສາຂອງ ສມປຊ.
4) ຄຸ້ມຄອງການດຳເນີນຊິວິດການເມືອງ, ການປັບປຸງກໍ່ສ້າງພັກທົ່ວສະຖາບັນພາຍໃຕ້ການຊີ້ນຳໂດຍກົງຂອງຄະນະບໍລິຫານງານພັກ ສມປຊ.
5) ວຽກງານອື່ນໆຕາມການມອບໝາຍຈາກຄະນະພັກ ແລະ ຫົວໜ້າ ສມປຊ.
ໜ້າທີ່, ພາລະບົດບາດ:
1) ເປັນເສນາທິການໃຫ້ແກ່ຄະນະພັກ, ຄະນະນຳສະຖາບັນການເມືອງ ແລະ ການປົກຄອງແຫ່ງຊາດໃນການຄົ້ນຄວ້າຜັນຂະຫຍາຍ, ຫັນແນວທາງນະໂຍບາຍ, ມະຕິ, ຄຳສັ່ງ, ຄຳແນະນຳຂອງຂັ້ນເທິງກ່ຽວ ກັບວຽກງານຈັດຕັ້ງ, ວຽກພັກ, ວຽກພະນັກງານ ແລະ ວຽກ ນະໂຍບາຍເປັນແຜນການ, ແຜນງານລະອຽດທັງໃນໄລຍະສັ້ນ, ໄລຍະຍາວ ແລະ ວາງແຜນຈັດຕັ້ງປະຕິບັດ.
2) ປະສານງານກັບຫ້ອງການ, ກົມ, ຄະນະວິຊາ ແລະ ສູນຂໍ້ມູນ-ຂ່າວສານ ແລະ ບັນດາອົງການຈັດຕັ້ງມະຫາຊົນເພື່ອຄົ້ນຄວ້າ ແລະ ສະເໜີໃຫ້ຄະນະພັກ, ຄະນະນຳ ສມປຊ ພິຈາລະນາຕົກລົງ ກ່ຽວກັບການປັບປຸງກົງຈັກການຈັດຕັ້ງ ແລະ ຊັບຊ້ອນບຸກຄະລາກອນ ຂອງ ສມປຊ.
3) ປະສານກັບກົມວິຊາການ ແລະ ພາກສ່ວນທີ່ກ່ຽວຂ້ອງທັງຢູ່ພາຍໃນ ແລະ ນອກ ສມປຊ ໃນການຄົ້ນຄວ້າກຳນົດມາດຖານຜູ້ທີ່ຈະເຂົ້າຮັບການເຝິກອົບຮົມ, ບຳລຸງແລະກໍ່ສ້າງໄລຍະຍາວຢູ່ ສມປຊ ເພື່ອສະເໜີຂັ້ນເທິງຕົກລົງ.
4) ເກັບກຳສະຖິຕິ, ຄຸມຄອງຊີວະປະຫວັດຂອງພະນັກງານ-ລັດຖະກອນ, ນັກສຶກສາ, ພະນັກງານບຳນານ, ສະມາຊິກພັກຢູ່ ສມປຊ.
5) ຄົ້ນຄວ້າກຳແໜ້ນເພື່ອແນະນຳການຈັດຕັ້ງປະຕິບັດລະບອບ, ລະບຽບການທີ່ພົວພັນເຖິງສິດ, ພັນທະ ແລະ ຜົນປະໂຫຍດຂອງພະນັກງານ-ລັດຖະກອນ.
6) ຄົ້ນຄວ້າການປະຕິບັດນະໂຍບາຍການສຶກສາຮ່ຳຮຽນ, ຍົກລະດັບ, ການຍ້ອງຍໍຜົນງານ, ການເລື່ອນຊັ້ນ-ຂັ້ນເງິນເດືອນ, ເງິນອຸດໜູນ ແລະ ນະໂຍບາຍອື່ນໆທີ່ພັກ ແລະ ລັດຖະບານວາງອອກ ຫຼື ຕາມລະບຽບການການຊີ້ນຳຂອງຄະນະພັກ ສມປຊ.
7) ຊ່ວຍຄະນະພັກ ສມປຊ ກຳນົດແຜນການເຄື່ອນໄຫວ ຊີ້ນຳ-ນຳພາການເມືອງແນວຄິດ ແລະ ການຈັດຕັ້ງ ໃນແຕ່ລະໄລຍະ.
8) ຄົ້ນຄວ້າຈັດຕັ້ງປະຕິບັດວຽກງານກວດກາພັກ-ລັດໃນຂອບເຂດ ສມປຊ.